Diari Oficial de la Generalitat Valenciana


Sumari del DOGV 4476, del 08-04-2003 (2003/3747)

Notificació de la resolució a María Inmaculada Baixauli Soria. Expedient número OF 219/01.
------------------------------------------------------------------------------------------

### Dades del document

Número de DOGV
:   4476

Data del DOGV
:   08-04-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/3747


Organisme emissor
:   Conselleria de Sanitat

Tipus de document
:   Anunci

Notificació de la resolució a María Inmaculada Baixauli Soria. Expedient número OF 219/01. [2003/3747]
  
No ha sigut possible notificar de manera personal i directa a M. Inmaculada Baixauli Soria els tràmits de l'expedient OF 219/01. Es publica la resolució del director general per a la Prestació Farmacèutica de data 13 de febrer de 2002 en el Diari Oficial de la Generalitat Valenciana i en el tauler d'anuncis de l'Ajuntament de València, segons que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 24 de febrer de 2003.- El director general per a la Prestació Farmacèutica: José Luis Gomis Gavilán.
  
Persona interessada: M. Inmaculada Baixauli Soria.
  
Últim domicili conegut: c/ Salamanca, 68, 9.
  
Població: València.
  
Expedient: OF 219/01.
  
Fase: notificació de la resolució.
  
«Vista la sol·licitud formulada per Immaculada Baixauli Soria, a l'empara de l'article 3.1.b del Reial Decret 909/1978, de 14 d'abril, per a l'obertura d'una nova oficina de farmàcia al municipi de València, al Perellonet, a la zona compresa entre en càmping Las Golondrinas i la gola del Perelló, i examinats els antecedents de fet següents:
  
Antecedents de fet
  
I. Amb data 24 de juliol de 1990, M. Inmaculada Baixauli Soria va formular davant el Col·legi Oficial de Farmacèutics de la província de València una sol·licitud d'autorització per a l'obertura d'una nova oficina de farmàcia al municipi de València, al Perellonet, a la zona compresa entre en càmping Las Golondrinas i la gola del Perelló, d'acord amb el que disposa l'article 3.1.b del Reial Decret 909/1978, de 14 d'abril. Es va iniciar el tràmit de l'expedient 95/90.
  
II. Amb data 6 d'agost de 2001, el Col·legi Oficial de Farmacèutics de la província de València va traslladar l'expedient a la Conselleria de Sanitat.
  
III. Es va assabentar els farmacèutics establits en les proximitats del nucli de població proposat del municipi de València del tràmit de l'expedient i es va obrir un període de prova a fi d'acreditar la concurrència dels requisits necessaris per a la concessió de l'autorització sol·licitada així com d'un període d'audiència i vista.
  
IV. En el procediment es comparegueren com a interessats els farmacèutics Juan Villuendas Gorrochategui i Elena Martínez Soriano, els quals manifestaren la seua oposició a la concessió de l'autorització sol·licitada.
  
A estos fets s'apliquen els fonaments de dret següents.
  
Fonaments de dret
  
I. Esta Conselleria de Sanitat és competent per a resoldre esta sol·licitud segons que disposen el Reial Decret 278/1980, de 25 de gener, sobre transferència de competències en matèria de sanitat, la Llei 5/1983, de 30 de desembre, de Govern Valencià, el Decret del Govern Valencià 105/1998, de 21 de juliol, sobre competències en matèria d'ordenació farmacèutica, i el decrets 87/1999, de 30 de juliol, i 198/1999, de 19 d'octubre, del Govern Valencià, que aproven el Reglament Orgànic i Funcional de la Conselleria de Sanitat.
  
II. Com que es formula la sol·licitud a l'empara de l'article 3.1.b del Reial Decret 909/1978, de 14 d'abril, la qüestió a debat se centra a determinar si en la zona proposada del municipi de València es donen els requisits d'excepció establits en la norma esmentada, és a dir, l'existència d'un nucli de població amb una dificultat superior a l'habitual per a l'accés al servici farmacèutic establit al municipi, i que el nucli de població esmentat tinga almenys 2.000 habitants que hagen de beneficiar-se de l'obertura de l'oficina de farmàcia sol·licitada. Tot això atenent les circumstàncies en el moment de la sol·licitud.
  
En el present supòsit, la sol·licitant no aporta cap documentació que permeta valorar si la zona designada constituïx, pel que fa a l'autorització de l'obertura d'una nova oficina de farmàcia, un nucli de població, ni si té o no té els 2.000 habitants necessaris per a concedir-la, i tot això malgrat que se li ha demanat a la sol·licitant que ho faça, se li ha notificat l'obertura del període probatori i d'un període d'audiència i vista en l'expedient en què ha estat inactiva.
  
D'altra banda, cal tindre en compte que hi ha una oficina de farmàcia en la proximitat immediata del nucli de població en què se'n sol·licita una de nova, al carrer de Sotavent, 5, B, de la qual són titulars actualment Juan Villuendas i Elena Jiménez.
  
Per tant, vistos els fets i els fonaments jurídics anteriors, resolc denegar la sol·licitud formulada per Inmaculada Baixauli Soria a l'empara de l'article 3.1.b del Reial Decret 909/1978, de 14 d'abril, per a l'obertura d'una nova oficina de farmàcia al municipi de València, al Perellonet, a la zona compresa entre en càmping Las Golondrinas i la gola del Perelló.
  
Esta resolució no exhaurix la via administrativa i s'hi pot interposar recurs d'alçada davant el conseller de Sanitat en el termini d'un mes comptador a partir de l'endemà de la recepció d'esta notificació, sense perjudici que en puga exercir, si és el cas, qualsevol altre que considere pertinent.